Суонзи
Суо̀нзи (;  – Аберта̀уе, звуков файл за произношение , []) е графство и вторият по големина град в Уелс.

География 
Намира се в Южен Уелс. От 1996 г. е главен град на едноименното графство Суонзи. Пристанище на залива Суонзи Бей при устието на река Тауе към Бристълския канал. Има железопътна гара и летище. морски курорт. Население – около 227 100 жители (2006).

На територията на графство Суонзи има 3 града и 75 села. Имената на градовете са:
 Горсейнон
 Лохър
 Мористън

История 
Първите сведения за града датират от края 11 век, когато след Нормандското завладяване на Англия е създадено крайграничното лордство Гоуър. Тогава Суонзи е определен за главен град на лордството. През 1106 г. е построен първият замък. През 1550 г. става най-важното пристанище в района. През 1720 г. става център на цветната металургия. От 1974 г. до 1996 г. е главен град на бившия окръг Западен Гламорган.

Спорт 
Представителният футболен отбор на града се казва АФК Суонзи Сити. Състезавал се е в Първа и Втора английска лига. През сезон 2012/13 се състезава в Английската висша лига.

Личности 
Родени
 Хари Сикъмб (1921 – 2001), комедиен артист и певец-тенор
 Катрин Зита-Джоунс (р.1969), киноактриса
 Дилън Томас (1914 – 1953), поет и писател
 Джон Чарлс (1931 – 2004), уелски футболист

Побратимени градове 
  Манхайм, Германия
  По, Франция
  Корк, Ейре
  Ферара, Италия

Външни препратки 
 Уебсайт на град Суонзи